Beauty and the Beast – Kaunotar ja hirviö

Beauty and the Beast – Kaunotar ja hirviö () on vuonna 2017 ensi-iltansa saanut Bill Condonin ohjaama musikaalielokuva. Elokuva perustuu Disneyn vuoden 1991 animaatioelokuvaan ja sen pohjana olevaan satuun Kaunottaresta ja hirviöstä, jonka tunnetuimman version kirjoitti Jeanne-Marie Leprince de Beaumont 1700-luvulla. Elokuvan nimiosissa ovat Emma Watson ja Dan Stevens ja sivurooleissa ovat Luke Evans, Kevin Kline, Josh Gad,  Ewan McGregor, Stanley Tucci, Audra McDonald, Gugu Mbatha-Raw, Ian McKellen ja  Emma Thompson.

Elokuva sai ensi-iltansa 17. maaliskuuta 2017. Elokuva sai kriitikoilta positiivisen vastaanoton ja se on tuottanut maailmanlaajuisesti yli miljardi dollaria. Se on maailmanlaajuisesti vuoden 2017 eniten tuottanut elokuva ja kaikkien aikojen 17. eniten tuottanut elokuva.

 Näyttelijät 
Alkuperäinen näyttelijäSuomenkielinen ääninäyttelijäRooliEmma Watson (aikuinen)Daisy Duczmal (nuori)Maaria Nuoranne (aikuinen)BelleDan Stevens (aikuinen)Rudi Goodman (nuori)Tuukka Leppänen (aikuinen)Prinssi/HirviöLuke EvansJonas SaariGastonKevin KlineHeikki SankariMauriceJosh GadTero KoponenTöppöEwan McGregorPaavo KerosuoLumièreStanley TucciRisto KaskilahtiMaestro CadenzaIan McKellenTom Wentzel (dialogi)Markus Bäckman (laulu)KönniEmma ThompsonUlla RenkoRouva PannuAudra McDonaldJohanna RusanenMadame de GarderobeGugu Mbatha-RawRaili RaitalaPlumetteNathan MackSampo KovalainenKippoAdrian Schillerei puhettaHerra KammoHattie MorahanSari Ann StoltAgatheGerard HoranAntti PääkkönenJean/Herra PannuZoe RaineyKatja SirkiäBellen äitiHenry Garrettei puhettakuningasHarriet Jonesei puhettakuningatar

Sivurooleista vastaavat Ella Pyhältö, Petri Hanttu, Markus Blom, Pasi Piispanen, Pekka Kuorikoski, Mikko Jokinen, Matti Holi, Antti L. J. Pääkkönen, Katja Aakkula, Petrus Kähkönen, Aku Laitinen, Antti Timonen, Ilari Hämäläinen, Heljä Heikkinen, Nina Tapio, Saana Norra, Ninni Norra, Seera Alexander, Luca Vieri, Juhana Vaittinen, Verna Kossila, Taru Eronen, Antti Matikainen, Jennie Storbacka, Pinja Rautio, Ville-Veikko Niemelä.

Suomenkielisen version ohjauksesta vastasi Samuel Harjanne.

 Tuotanto 
Vuonna 2011 säveltäjä Alan Menken kertoi, että suunnitteilla ollut Beauty and the Beast -elokuva peruttiin heti alkuunsa.

Walt Disney Pictures ilmoitti kuitenkin huhtikuussa 2014 tekevänsä uuden Beauty and the Beast -elokuvan Liisa Ihmemaassa ja Maleficent – Pahatar elokuvien suosion rohkaisemana.

Elokuvan kuvaukset aloitettiin toukokuussa 2015 Englannin Surreyn kreivikunnassa.

 Musiikki 
Walt Disney Records julkaisi elokuvan ääniraidan 10. maaliskuuta 2017.

 Markkinointi 
Elokuvan teasertraileri julkaistiin 23. toukokuuta 2016, ja sitä katsottiin ensimmäisen 24 tunnin aikana 91,8 miljoonaa kertaa, millä se rikkoi kaikkien aikojen ennätyksen.

 Julkaisu 
Elokuvan ensiesitys oli Lontoon Spencer Housessa 23. helmikuuta 2017.

 Vastaanotto 
Helsingin Sanomien Anne Möttölä antoi elokuvalle neljä tähteä viidestä ja kehui erityisesti elokuvan musiikkikohtauksia. Turun Sanomien Henri Waltter Rehnströmin mielestä musiikkikohtauksia on taas aivan liikaa ja sitä myöden elokuvasta on tullut ylipitkä, joskin se on hänestä hyvin toteutettua ja hyvän näköistä tarinankerrontaa.

 Lähteet 

 Aiheesta muualla 


Luokka:Vuoden 2017 yhdysvaltalaiset elokuvat
Luokka:Yhdysvaltalaiset elokuvamusikaalit
Luokka:Disneyn uudelleenfilmatisoinnit
Luokka:Kaunotar ja hirviö
Luokka:3D-elokuvat
Luokka:IMAX-elokuvat